# Ankhiszész

### A Wikipédiából, a szabad lexikonból.

| Ókorportál

Ankhiszész, görög mitológiai alak, a dardaniai király, Kapüsz és Themisztó fia. Anyja révén Priamosz trójai uralkodó unokatestvére volt. Fiatal korában suerelmes lett belé Aphrodité, és Aineiaszt szülte neki. Ankhiszész az istennő tilalma ellenére eldicsekedett szerelmével, ezért Zeusz a lába elé sújtott villámával, és ő soha többé nem tudott kiegyenesedni. A trójai háborúban csak annak vége felé vett részt rokonai oldalán, fiára bízva a dardán hadak vezetését, később ő maga is Trójába költözött. A város elestekor égő házából fia, Aineiasz mentette ki. A menekültekkel együtt ő is nyugatnak hajózott, útban Itália felé, Szicíliában halt meg, ott is temették el. Aphrodité iránti szerelméről a homéroszi himnuszok tudósítanak, élete utolsó éveiről Vergilius írt. Az Aeneisben szerepel híres jóslata is, amelyet szelleme mondott az alvilágba látogató Aineiasznak a rómaiak eljövendő dicsőségéről: „Tu regere imperio populos, Romane, memento” (Ám a te mesterséged, római, az, hogy uralkodj)

## [szerkesztés] Források

- Pecz Vilmos: Ókori lexikon, I–IV. kötet. Budapest, Franklin Társulat, 1904.

A lap eredeti címe "http://hu.wikipedia.org../../../a/n/k/Ankhisz%C3%A9sz.html"

Kategóriák: Görög mitológiai alakok | Római mitológiai alakok

##### Views

- Szócikk
- Vitalap
- Aktuális változat

##### Keresés